รัฐบาลไทย-ข่าวทำเนียบรัฐบาล-อว. จัดพิธีถวายพระพรชัยมงคลและพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
วันอังคารที่ 15 สิงหาคม 2566
อว. จัดพิธีถวายพระพรชัยมงคลและพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
อว. จัดพิธีถวายพระพรชัยมงคลและพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
เมื่อวันที่ 27 กรกฎาคม 2566 เวลา 09.00 น.กระทรวงการอุดมศึกษา วิทยาศาสตร์ วิจัยและนวัตกรรม (อว.)จัดพิธีถวายพระพรชัยมงคลและพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ร่วมกับหน่วยงานและสถาบันอุดมศึกษาในสังกัดทั่วประเทศ เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566 นําโดยศ.(พิเศษ) ดร.เอนก เหล่าธรรมทัศน์รมว.กระทรวง อว. พร้อมด้วยศ.ดร.นพ.สิริฤกษ์ ทรงศิวิไลปลัดกระทรวง อว.,นายสัมพันธ์ เย็นสําราญที่ปรึกษา รมว. กระทรวง อว.,ดร.ดนุช ตันเทอดทิตย์เลขานุการ รมว.กระทรวง อว.,ศ.ดร.ศุภชัย ปทุมนากุลรองปลัดกระทรวง อว.,รศ.ดร.พาสิทธิ์ หล่อธีรพงศ์รองปลัดกระทรวง อว.,ดร.จันทร์เพ็ญ เมฆาอภิรักษ์ผู้ตรวจราชการกระทรวง อว.,นายวันนี นนท์ศิริผู้ช่วยปลัดกระทรวง อว.และผู้บริหาร หัวหน้าหน่วยงาน ข้าราชการ และเจ้าหน้าที่ เข้าร่วมพิธี ณ ห้องแถลงข่าวชั้น 1 อาคารพระจอมเกล้า สํานักงานปลัดกระทรวง อว. รวมถึงคณะผู้บริหารสถาบันอุดมศึกษา คณาจารย์ พนักงานมหาวิทยาลัย และเจ้าหน้าที่ ร่วมพิธี ณ สถานที่ตั้ง โดยการเข้าร่วมผ่านสื่ออิเล็กทรอนิกส์และถ่ายทอดสดผ่านเฟซบุ๊กกระทรวง อว.
ศ.(พิเศษ) ดร. เอนกกล่าวนํากราบบังคมทูลถวายพระพรชัยมงคล ความว่า
ข้าพระพุทธเจ้า นายเอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
ในนามของข้าราชการและเจ้าหน้าที่ในสังกัดกระทรวงการอุดมศึกษา วิทยาศาสตร์ วิจัยและนวัตกรรม
ต่างมีความปลาบปลื้มปีติเป็นล้นพ้น ที่ได้มาร่วมกันแสดงความจงรักภักดี และถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
เนื่องในโอกาสวันเฉลิมพระชนมพรรษาของใต้ฝ่าละอองธุลีพระบาท วันที่ 28 กรกฎาคม พุทธศักราช 2566 นี้
​ข้าพระพุทธเจ้าทั้งหลายต่างล้วนสํานึกในพระเมตตาและพระมหากรุณาธิคุณอันหาที่สุดมิได้
ที่ใต้ฝ่าละอองธุลีพระบาททรงบําเพ็ญพระราชกรณียกิจนานัปการ
ด้วยพระราชวิริยอุตสาหะ ทรงดํารงพระองค์เป็นแบบอย่างแก่ข้าราชการทั้งปวง
ในการปฏิบัติหน้าที่เพื่อประโยชน์สุขแห่งปวงประชาและความวัฒนาสถาพรของประเทศ
พระบรมราโชวาทที่พระราชทานแก่ข้าราชการในโอกาสต่าง ๆ
ล้วนสร้างความสํานึกในหน้าที่และความรับผิดชอบในการปฏิบัติงานเพื่อแผ่นดินด้วยความเที่ยงธรรมและสุจริต
ซึ่งปวงข้าพระพุทธเจ้าจักได้น้อมนํามาประพฤติปฏิบัติตามให้เกิดผลสัมฤทธิ์
เพื่อสนองพระราชปณิธานของใต้ฝ่าละอองธุลีพระบาทด้วยความจงรักภักดีสืบไป
​ในโอกาสอันเป็นมงคลยิ่งนี้ ข้าพระพุทธเจ้าทั้งหลายขอตั้งจิตอธิษฐานด้วยความจงรักภักดี
ขออานุภาพแห่งคุณพระศรีรัตนตรัยและสิ่งศักดิ์สิทธิ์ในสากล อีกทั้งพลานุภาพแห่งองค์พระสยามเทวาธิราช
โปรดอภิบาลและดลบันดาลประทานชัยมงคลให้ใต้ฝ่าละอองธุลีพระบาททรงพระเจริญ
พร้อมด้วยสิริสวัสดิ์พิพัฒนมงคล ทรงพระเกษมสําราญ พระบรมเดชานุภาพและพระบารมีเกริกไกรแผ่ไพศาล
สถิตเป็นมิ่งขวัญปกเกล้าเหล่าพสกนิกรตราบกาลนาน
ต่อมา รมว.กระทรวง อว. กล่าวนํา ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ความว่า ข้าพระพุทธเจ้าขอพระราชทานพระบรมราชานุญาต นําบรรดาข้าราชการและเจ้าหน้าที่ของกระทรวงการอุดมศึกษา วิทยาศาสตร์ วิจัยและนวัตกรรม กล่าวถวายสัตย์ปฏิญาณ เพื่อสนองพระมหากรุณาธิคุณ ขอถวายสัตย์ปฏิญาณว่า
จะประพฤติปฏิบัติตนเป็นข้าราชการที่ดีและพลังของแผ่นดิน มีความซื่อสัตย์สุจริต
เจริญรอยตามเบื้องพระยุคลบาท มุ่งมั่นแน่วแน่แก้ไขปัญหาของประเทศชาติและประชาชน
สร้างสรรค์คุณประโยชน์แก่แผ่นดิน และดําเนินชีวิตโดยยึดมั่นในหลักธรรมคําสอนแห่งศาสนา
ตามแนวทางพระบรมราโชวาทตลอดไป